stanford-oval/wikipedia huggingface dataset:
Wiljo Warjus
Henkilöhistoria

Warjuksen vanhemmat olivat maanviljelijä Wihtori Vilhelm Warjus ja Anna Sofia Matiskainen ja puoliso vuodesta 1925 Anna Ebba Maria (Maija) Markkanen. Warjus tuli ylioppilaaksi Mikkelin suomalaisesta yhteiskoulusta 1914 ja valmistui metsänhoitajaksi 1918. Hän oli Metsähallituksen metsäkonduktööri 1919, Ab W. Gutzeit & Co:n metsänarvioimis- ja hoitosuunnitelmatöissä Korpiselässä 1919 ja linja-arvioimis- ja hoitosuunnitelmatöissä Pielisjärvellä 1922, Itä-Hämeen maanviljelysseuran metsäkonsulentti Lahdessa 1919–1920, Itä-Hämeen Asioimis- ja Kiinteistötoimiston metsäosaston johtaja 1920–1922, puutavaraliikemies 1922–1923, Viipurin läänin maanviljelysseuran metsätalouskonsulentti ja metsäosaston johtaja 1923–1928.
Viipurin läänin lääninmetsäntarkastaja Warjus oli 1928 ja sitten Etelä-Karjalan metsänhoitolautakunnan metsänhoitaja kolmekymmentä vuotta, 1929–1959. Hän oli silti myös Vuosalmen yhteismetsän metsänhoitaja 1934–1944, Suomen sahateollisuuskoulun metsänhoidon ja metsäpolitiikan opettaja 1940–1941 ja 1945–1951, Kannaksen hankintapiiriin päällikkö 1942–1944 ja Kotkan polttoainepäällikkö 1952–1958. Hänellä oli lisäksi useita asiantuntija- ja luottamustehtäviä. Ylimetsänhoitajan arvonimen Warjus sai 1949 ja metsäneuvoksen arvonimen 1957.
Julkaisuja

Etelä-Karjalan metsänhoitolautakunnan toimintakertomus 10-vuotiskaudelta 1929–1939, 1939
Koivu: sen käyttö, kasvatus ja tuoton lisääminen, 1946
Etelä-Karjalan metsänhoitolautakunnan toimintakertomus 20-vuotiskaudelta 1929–48, 1948, Wiljo Warjus, Onni Korhonen
Taimikon hoito, 1957
Lainsäädäntömme metsäpykälä, 1957.
Aiheesta muualla

Jarmo Luoma-aho: Wiljo Warjus Biografiasampo.
Ången kirkko

Ången kirkko
Ången kirkko (ruots. Ånge kyrka) on Ruotsissa Ången kunnassa sijaitseva rakennus. Se on rakennettu keskiaikaisten esikuvien mukaan modernistiseen tyyliin vuosina 1957–1958 arkkitehti Johan Thomén suunnitelmien mukaan. Tuomiorovasti David Lundqvist vihki kirkon käyttöön marraskuussa 1958.
Lattiat on pinnoitettu harmaalla kalkkikivellä. Myös alttaripöytä on kalkkikivestä tehty. Alttarin koristelun on tehnyt Folke Heybroek, joka on Amsterdamissa syntynyt, mutta Ruotsissa vaikuttanut taiteilija. Saarnastuoli on valettu betonista ja maalattu valkoiseksi. Urut on valmistanut Grönlunds Orgelbyggeri.
Kirkon läntisessä osassa on kokoontumistilat, jonka erottaa kirkkosalista työnnettävä lasiseinä.
Kellotapuli on punaiseksi maalattua puuta. Se on kaksikerroksinen ja ylimmällä tasolla on kellot.
Aiheesta muualla

Kuvia tai muita tiedostoja aiheesta Ången kirkko Wikimedia Commonsissa
Åndalsnes Avis

| Åndalsnes Avis |
| --- | --- |

Lehtityyppi:  sanomalehti
Kustantaja:  Polaris Media
Levikki:  3 047 (2016)
Perustettu:  1926
Päätoimittaja:  Trond Arvid Alund
Kotikunta:  Rauma
Kotimaa:  Norja
Ilmestymistiheys:  ti, to ja la
Kieli:  norja
Aiheesta muualla
Kotisivu
Åndalsnes Avis on norjalainen vuonna 1926 perustettu paikallislehti, jonka toimitus on Åndalsnesissä Rauman kunnassa. Lehti ilmestyy kolmesti viikossa ja kuuluu Polaris Media -konserniin.
Aiheesta muualla

Lehden verkkosivut (norjaksi)
Ånge

| Ånge |
| --- | --- |
 Ången kirkko
 Ånge
 Koordinaatit: 62°31′N, 15°37′E 
Valtio:   Ruotsi
Lääni:  Västernorrlandin lääni
Maakunta:  Medelpad
Kunta:  Ången kunta
Pinta-ala:  
 – Maa:  3,60 km²
Väkiluku:  2 872
 – Väestötiheys:  797,8 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Ånge on samannimisen Ången kunnan keskustaajama. Se sijaitsee Västernorrlandin läänissä ja Medelpadin maakunnassa Pohjois-Ruotsissa. Vuoden 2010 lopussa taajamassa oli 2 872 asukasta.
Ånge oli 1970-luvun alun kuntauudistukseen asti kauppala.
Väestönkehitys

| Ången taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 3 942 | 3 942 |
| 1965 | 1965 |    | 3 858 | 3 858 |
| 1970 | 1970 |    | 3 874 | 3 874 |
| 1975 | 1975 |    | 3 760 | 3 760 |
| 1980 | 1980 |    | 3 624 | 3 624 |
| 1990 | 1990 |    | 3 387 | 3 387 |
| 1995 | 1995 |    | 3 301 | 3 301 |
| 2000 | 2000 |    | 3 057 | 3 057 |
| 2005 | 2005 |    | 2 956 | 2 956 |
| 2010 | 2010 |    | 2 872 | 2 872 |
Lähde: Statistiska centralbyrån (SCB).
Zebrahead (albumi)

| Zebrahead Zebrahead |
| --- | --- | --- |

Studioalbumin tiedot
 Julkaistu: 21. huhtikuuta 1998
 Tyylilaji: funk metal, punk rock, alternative metal, rapcore
 Kesto: 28.17
 Levy-yhtiö: Doctor Dream Records
Zebraheadin muut julkaisut
|   | Zebrahead 1998 | Waste of Mind 1998 |
Zebrahead on samannimisen yhtyeen debyyttialbumi, joka julkaistiin vuonna 1998.
Kappaleet

Check – 2.36
All I Need – 3.19
Swing – 2.47
Walk Away – 3.18
Bootylicious Vinyl – 3.27
Hate – 1.59
Mindtrip – 2.15
Chrome – 2.43
Jag Off – 3.43
Song 10 – 2.10
Kokoonpano

Justin Mauriello – rytmikitara, laulu
Ali Tabatabaee – laulu
Greg Bergdorf – soolokitara
Ben Osmundson – bassokitara
Ed Udhus – rummut
Aiheesta muualla

Zebrahead discogs.com -sivustolla
Áspro

Áspro (kreik. Άσπρο, ”Valkoinen”) voi viitata seuraaviin paikkoihin Kreikassa:
Áspro eli Aspronísi, saari Kykladien saariryhmässä lähellä Sýrosta
Aspronísi eli Áspro, saari Pohjoisten Sporadien saariryhmässä lähellä Skiáthosta
Asprónisos eli Áspro, saari Pohjoisen Egean saarten saariryhmässä lähellä Lesbosta
Pelagónisos eli Asprónisos eli Áspro, saari Pohjoisen Egean saarten saariryhmässä lähellä Chíosta
Yule Ritual

| Yule Ritual Hawkwind |
| --- | --- | --- |

Livealbumin tiedot
 Äänitetty : 29. joulukuuta 2000
 Julkaistu: lokakuu 2001
 Tuottaja(t): Hawkwind
 Tyylilaji: hard rock elektroninen musiikki space rock
 Kesto: 99.18
 Levy-yhtiö: Voiceprint
Hawkwindin muut julkaisut
| Spacebrock 2000 | Yule Ritual 2001 | Canterbury Sound Festival 2001 2002 |
Yule Ritual on Hawkwindin Lontoon Astoriassa 29. joulukuuta 2000 nauhoitettu livealbumi.
Yhtyeen ydinkokoonpanon muodostivat tuolloin laulaja Ron Tree, kitaristi-laulaja Dave Brock, rumpali Richard Chadwick, kitaristi Jerry Richards sekä paluun yhtyeeseen muutaman vuoden tauon jälkeen tehnyt basisti Alan Davey. Tällä vuoden 2000 joulukuussa taltioidussa kiertueen päätöskonsertissa vierailijoina ovat vanhat yhtyeen jäsenet Simon House, Harvey Bainbrige ja Tim Blake. Myös kirjailija ja Hawkwind-taustavaikuttaja Michael Moorcock on mukana lausujana. Muita vierailijoita ovat kosketinsoittaja Keith Kniveton, saksofonisti Jez Huggett sekä rastafari-dj Captain Rizz.
Albumin kappalevalikoima on pääosin 1970- ja 1980-luvuille painottuva. Uudempia 1990-luvun Hawkwind-kappaleita albumilla ovat "Spacebrock", folk-vaikutteisen sovituksen omaava "Damage of Life" sekä arabialais-henkinen "Space Is Their (Palestine)". Moorcock lausuu kaksi kirjoittamaansa runoa ("Warrior at the Edge of Time" ja "Sonic Attack") ja Tim Blake esittää soolonumeronsa "Lighthouse". Yhtyeen ensialbumilta kuullaan kappale "Hurry on Sundown" ja myös "Space Is Deep" edustaa yhtyeen varhaistuotantoa. Robert Calvertin aikakaudelta kuullaan kappaleet "Flying Doctor", "High Rise", "Free Fall", "Spirit of the Age" ja "Assassins of Allah". 1980-luvun aikaista Hawkwind-materiaalia edustavat "Levitation", "Angels of Death" ja "Motorway City".
Kappaleet

CD 1
"Electronic Intro" (Hawkwind) – 4:27
"Levitation" (Brock) – 8:47
"Spacebrock" (aka. "Money Tree") (Brock) – 6:08
"Space Is Deep" (Brock) – 5:45
"Flying Doctor" (Calvert/Brock) – 5:04
"Warrior at the Edge of Time" (Moorcock/House/King/Powell) – 4:14
"Angels of Death" (Brock) – 6:36
"High Rise" (Calvert/House) – 5:07
"Damage of Life" (Brock) – 6:39
CD 2
"Lighthouse" (Blake) – 7:54
"Sonic Attack" (Moorcock/Bainbridge/Brock/Lloyd-Langton) – 5:56
"Free Fall" (Calvert/Bainbridge) – 6:32
"Motorway City" (Brock) – 6:13
"Hurry on Sundown" (Brock) – 3:43
"Spirit of the Age" (Calvert/Brock) – 7:06
"Assassins of Allah" (aka. "Hassan-I-Sahba") (Calvert/Rudolph) / "Space Is Their (Palestine)" (Brock) – 8:58
Muusikot

Dave Brock: kitara, kosketinsoittimet, laulu
Alan Davey: basso, laulu
Jerry Richards: kitara, laulu
Ron Tree: laulu
Richard Chadwick: rummut
sekä:
Simon House: viulu
Harvey Bainbridge: kosketinsoittimet, laulu
Tim Blake: syntetisaattori, laulu
Keith Kniveton: syntetisaattori
Jez Huggett: saksofoni
Michael Moorcock: lausunta ("Warrior on the Edge of Time" ja "Sonic Attack")
Captain Rizz: laulu ("Assassins of Allah")
Julkaisuhistoria

lokakuu 2001: Voiceprint Records, HAWKVP-19CD, UK 2CD
Ystadin satama

Ystadin sataman sijainti
Ystadin satama (ruots. Ystad hamn) on eteläisessä Ruotsissa Ystadin kunnassa sijaitseva satama. Se oli vuonna 2010 Ruotsin kolmanneksi suurin satama matkustajamäärillä mitattuna:  sen kautta kulki 1,8 miljoonaa matkustajaa.
Sataman kautta kulkee paljon liikennettä Puolaan ja takaisin. Ystadista Puolaan liikennöivät Unity Line ja Polferries.
Näkymä mereltä Ystadin sataman aallonmurtajan suuntaan
Edda Freya -alus Ystadin satamassa
Aiheesta muualla

Sataman kotisivut (Arkistoitu – Internet Archive) (ruotsiksi)
Riksintresset Ystad Hamn (2007) (ruotsiksi) (lansstyrelsen.se)
You (Robin Stjernbergin kappale)

| You |
| --- | --- |
 Robin Stjernberg (keskellä) esittämässä kappaletta vuoden 2013 Eurovision laulukilpailun finaalissa.
Kappaleen tiedot
Esittäjä(t):  Robin Stjernberg
Levy-yhtiö:  Lionheart Music Group
Kesto:  3:04
Tyylilaji:  pop
Julkaistu:  24. helmikuuta 2013
Säveltäjä(t):  Robin Stjernberg Linnea Deb Joy Deb Joakim Harestad Haukaas
Sanoittaja(t):  Robin Stjernberg Linnea Deb Joy Deb Joakim Harestad Haukaas
Euroviisutiedot
Vuosi:  2013
Maa:  Ruotsi
Kieli:  englanti
Sijoitus:  14.
Pisteet:  62
Sanat:  sanoitus
You on vuonna 2013 julkaistu Robin Stjernbergin esittämä musiikkikappale, jolla hän edusti Ruotsia Eurovision laulukilpailussa 2013. 26:n kappaleen joukossa ”You” sai 62 pistettä ja sijoittui sijalle 14. Kappaleen ovat säveltäneet ja sanoittaneet Stjernbergin lisäksi Linnea Deb, Joy Deb ja Joakim Harestad Haukaas. ”You” valittiin Ruotsin edustajaksi Melodifestivalen 2013  -kilpailussa, jonka Stjernberg voitti.
Koska Ruotsi toimi kilpailun järjestäjänä, kappale pääsi suoraan finaaliin. Finaalissa kappale sijoittui 26. maan joukosta 14. sijalle.
Singlejulkaisun kappaleet

Digitaalinen lataus
”You” – 3:04
Listasijoitukset

| Vuosi | Lista | Sijoitus |
| --- | --- | --- |
| 2013 | Ruotsi (Sverigetopplistan) | 1 |
| 2013 | Suomi (Suomen virallinen lista) | 27 |
| 2013 | Euro Digital Songs (Billboard) | 39 |
| 2013 | Eurooppa | 107 |
Aiheesta muualla

”You” Eurovision laulukilpailun finaalissa
Eurovision laulukilpailu 2013
Maat
| --- | --- |
Semifinaalit:  Albania · Alankomaat · Armenia · Azerbaidžan · Belgia · Bosnia ja Hertsegovina · Bulgaria · Georgia · Islanti · Irlanti · Israel · Itävalta · Kreikka · Kroatia · Kypros · Latvia · Liettua · Malta · Makedonia · Moldova · Norja · Romania · San Marino · Serbia · Slovakia · Slovenia · Suomi · Sveitsi · Tanska · Turkki · Ukraina · Unkari · Valko-Venäjä · Venäjä · Viro
Finaalit:  Espanja · Iso-Britannia · Italia · Ranska · Ruotsi · Saksa
Artistit
| --- | --- |
Semifinaalit:  Anouk · Roberto Bellarosa
Zehlendorf

Zehlendorfin sijainti Steglitz-Zehlendorfissa ja Berliinissä
Zehlendorf on yksi Berliinin kaupunginosista (saks. Ortsteil). Se sijaitsee Steglitz-Zehlendorfin hallintoalueella (Bezirk) lounaisessa Berliinissä. Se on pinta-alaltaan 18,8 neliökilometrin suuruinen ja sen asukasluku oli vuoden 2011 lopussa 58 469. Väestötiheys on siten 3105 asukasta/km². Zehlendorfin vanha keskusta sijaitsee etelään Dahlemin kaupunginosasta. Idässä Zehlendorf rajoittuu Lichterfelden ja lännessä Nikolasseen kaupunginosiin.
Varhaisin tunnettu kirjallinen mainita Zehlendorfista on vuodelta 1242, jolloin se tunnettiin muodossa Cedelendorp. Vuonna 1872 perustettiin itsenäinen Zehlendorfin maalaiskunta (saks. Landgemeinde Zehlendorf). Maalaiskunta liitettiin vuonna 1920 Berliiniin, jolloin syntyivät Zehlendorfin kaupunginosa sekä samanniminen hallintoalue, johon kuuluivat lisäksi Dahlemin, Nikolasseen ja Wannseen kaupunginosat. Vuoden 2001 alussa Zehlendorfin hallintoalue yhdistettiin Steglitzin hallintoalueen kanssa Steglitz-Zehlendorfin hallintoalueeksi.
Aiheesta muualla

Wikimedia Commonsissa on kuvia tai muita tiedostoja aiheesta .
Heimatmuseum Zehlendorf
Yhdysvaltain presidentinvaalit 1792

Yhdysvaltain presidentinvaalit 1792 järjestettiin 2. marraskuuta – 5. joulukuuta 1792. Istuva presidentti George Washington valittiin toiselle kaudelle yksimielisesti. Valitsijamiehiä oli 132, joista jokaisella oli kaksi ääntä: kaikki antoivat yhden äänistään Washingtonille. Muut ehdokkaat olivat John Adams (77 ääntä, valittiin varapresidentiksi), George Clinton (50), Thomas Jefferson (4) ja Aaron Burr (1).
Tulokset

Yhdysvaltain presidentinvaalit 1792
| Ehdokas | Ehdokas | Puolue | Kotiosavaltio | Valitsijamiesäänet |
| --- | --- | --- | --- | --- |
|  | George Washington | Sitoutumaton | Virginia | 132 |
|  | John Adams | Federalistit | Massachusetts | 77 |
|  | George Clinton | Demokraatti-republikaanit | New York | 50 |
|  | Thomas Jefferson | Demokraatti-republikaanit | Virginia | 4 |
|  | Aaron Burr | Demokraatti-republikaanit | New York | 1 |
Tulokset > Osavaltioittain

| Osavaltio | GW>  | JA>  | GC>  | TJ>  | AB>  | Valitsijamiehiä |
| --- | --- | --- | --- | --- | --- | --- |
| Connecticut | 9 | 9 | – | – | – | 9 |
| Delaware | 3 | 3 | – | – | – | 3 |
| Georgia | 4 | – | 4 | – | – | 4 |
| Kentucky | 4 | – | – | 4 | – | 4 |
| Maryland | 8 | 8 | – | – | – | 10 |
| Massachusetts | 16 | 16 | – | – | – | 16 |
| New Hampshire | 6 | 6 | – | – | – | 6 |
| New Jersey | 7 | 7 | – | – | – | 7 |
| New York | 12 | – | 12 | – | – | 12 |
| North Carolina | 12 | – | 12 | – | – | 12 |
| Pennsylvania | 15 | 14 | 1 | – | – | 15 |
| Rhode Island | 4 | 4 | – | – | – | 4 |
| South Carolina | 8 | 7 | – | – | 1 | 8 |
| Vermont | 3 | 3 | – | – | – | 3 |
| Virginia | 21 | – | 21 | – | – | 21 |

| Yhteensä | 132 | 77 | 50 | 4 | 1 | 134 |

 Lähde: National Archives and Records Administration
1 2  Marylandin valitsijamiehet Samuel Hughes ja William Smith eivät olleet paikalla äänestyksessä.
M. M. Keeravani

| M>  M. Keeravani |
| --- | --- |

Henkilötiedot
Koko nimi:  Koduri Keeravani
Syntynyt: 4. heinäkuuta 1961 (ikä 63) Andhra Pradesh, Intia
Ammatti:  säveltäjä, laulaja
Ohjaaja
Taiteilijanimet:  Maragatha Mani, M. M. Kreem
Aktiivisena:  1987–
Aiheesta muualla
IMDb 
M. M. Keeravani (teluguksi ఎం. ఎం. కీరవాణి; s. 4. heinäkuuta 1961 Andhra Pradesh, Intia) on intialainen elokuvamusiikin säveltäjä ja laulaja, joka tekee musiikkia telugun-, tamilin-, kannadan-, malajalamin- ja hindinkielisiin elokuviin.
Ura

Keeravani aloitti uransa vuonna 1987 säveltäjä Chakravarthyn apulaisena elokuvissa kuten Collectorgari Abbayi ja Bharathamlo Arjunudu. Ensimmäinen Keeravanin säveltämä elokuva itsenäisenä säveltäjänä oli vuoden 1990 elokuva Kalki, jota ei kuitenkaan julkaistu. Yleisön tietoisuuteen hän tuli samana vuonna ilmestyneellä elokuvalla Manasu Mamatha, ja hänen ensimmäinen paremmin pärjännyt elokuvansa oli vuoden 1991 Kshana Kshanam, jonka kaikki laulut nousivat paikallisten musiikkilistojen kärkipäähän. Tämän jälkeen Keeravani alkoi saada työtarjouksia eri puolilta Etelä-Intiaa. Keeravanin ensimmäinen suurempi hindinkielinen elokuva oli vuoden 1995 Criminal.
Keeravanilla on ollut paljon yhteisiä projekteja muun muassa hänen ohjaajana toimivan serkkunsa S. S. Rajamoulin kanssa. Keeravani on säveltänyt musiikkia yli kahteensataan intialaiseen elokuvaan ja voittanut useita elokuvapalkintoja.
Palkinnot > Kansalliset elokuvapalkinnot

1998 – Kansallinen elokuvapalkinto parhaasta musiikista (Annamayya)
Palkinnot > Filmfare Awards South

1993 – Parhaan telugumusiikin Filmfare Awards South -palkinto (Allari Priyudu)
1995 – Parhaan telugumusiikin Filmfare Awards South -palkinto (Subha Sankalpam)
1996 – Parhaan telugumusiikin Filmfare Awards South -palkinto (Pelli Sandadi)
2009 – Parhaan telugumusiikin Filmfare Awards South -palkinto (Magadheera)
Palkinnot > Nandi Awards

1992 – Parhaan musiikin Nandi Awards -palkinto (Rajeswari Kalyanam)
1993 – Parhaan musiikin Nandi Awards -palkinto (Allari Priyudu)
1995 – Parhaan musiikin Nandi Awards -palkinto (Pelli Sandadi)
2001 – Parhaan mieslaulajan Nandi Awards -palkinto (Student No. 1)
2002 – Parhaan musiikin Nandi Awards -palkinto (Okato Number Kurraadu)
2005 – Parhaan musiikin Nandi Awards -palkinto (Chhatrapati)
2009 – Parhaan musiikin Nandi Awards -palkinto (Vengamamba)
2010 – Parhaan mieslaulajan Nandi Awards -palkinto (Maryada Ramanna: ”Teluguammayi”)
Palkinnot > Tamil Nadu State Film Awards

1991 – Parhaan musiikin Tamil Nadu State Film Awards -palkinto (Azhagan)
Palkinnot > Muita palkintoja

2003 – Parhaan musiikin Santosham Best Music Director Award -palkinto (Gangotri)
Aiheesta muualla

M. M. Keeravani Internet Movie Databasessa. (englanniksi)
Áspro (Kykladit)

| --- | --- |
Muut nimet:  Aspronísi (Ασπρονήσι)
Sijainti:  37°23′34″N, 24°59′35″E, Sýros-Ermoúpoli Sýros, Etelä-Egean saaret Kreikka
Saariryhmä:  Kykladit
Pinta-ala:  0,11 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Áspro (kreik. Άσπρο) eli Aspronísi (Ασπρονήσι) on pieni Kreikan saari, joka kuuluu Kykladien saariryhmään ja sijaitsee Sýroksen saaren itäpuolella. Saaren pinta-ala on noin 0,11 neliökilometriä ja se on asumaton (vuonna 2011). Hallinnollisesti Áspro kuuluu Sýros-Ermoúpolin kuntaan, Sýroksen alueyksikköön ja Etelä-Egean saarten alueeseen.
Österman

Österman on sukunimi. Se on muun muassa seuraavien henkilöiden sukunimi:
Hans Österman (s. 1978), ruotsalainen pöytäjääkiekkoilija
Henrik Österman (1718–1786), oltermanni ja lahjoittaja
Hugo Österman (1892–1975), kenraali
Markus Österman, yksi Heinojen murhaajista
Nalle Österman (s. 1973), musiikkitoimittaja
Rudolf Wilhelm Österman (1890–1918), toimittaja ja lääninvaltuuskunnan komissaari
| --- | --- |
: Tällä täsmennyssivulla luetellaan henkilöitä, joilla on sama sukunimi.
Wiljo Saaristo

Wiljo Saaristo
Apteekkineuvos Wiljo August Saaristo (11. tammikuuta 1904 Viipuri – 11. tammikuuta 1979 Kotka) oli suomalainen apteekkialan vaikuttaja ja tunnettu lohiperhojen sitoja.
Perhetausta

Wiljo Saariston vanhemmat olivat viipurilainen tehtailija August Saaristo ja Anna Saaristo (o.s. Väisänen). Wiljo Saaristo oli naimisissa vuodesta 1938 farmaseutti Elsa Saariston (o.s. Karppinen) kanssa.
Opinnot

Suoritettuaan keskikoulun Viipurin reaalikoulussa Saaristo meni vuonna 1923 harjoittelijaksi Punaisen lähteen torin apteekkiin Viipurissa. Kolmivuotisen harjoittelun jälkeen hän alkoi opiskella farmasiaa Helsingin yliopistossa ja valmistui farmaseutiksi 1928 ja proviisoriksi 1937.
Ura

Opiskeluaikanaan ja sen jälkeen Saaristo työskenteli lähinnä Koillismaan, Lapin ja Itä-Suomen apteekeissa, mikä antoi mahdollisuuden harrastaa kalastusta ja metsästystä. Jatkosodan aikana hän oli Äänislinnan apteekinhoitajana. Vuonna 1946 Saaristo sai Ivalon apteekin apteekkioikeuden. Tämän jälkeen hän toimi apteekkarina Ilomantsissa vuodesta 1952, kunnes muutti 1962 Kotkaan huolehtimaan Kotkan 1. apteekista eli Kauppatorin apteekista.
Wiljo Saaristo toimi muun muassa Pharmakon Oy:n, Lääketukku Oy:n ja Tamron hallintoneuvostoissa ja Suomen Hypoteekkiyhdistyksen johtokunnan jäsenenä. Apteekkineuvoksen arvon hän sai 1968.
Harrastukset

Saariston harrastuksiin sisältyi lohiperhojen sidonta ja perhokalastus. Innostus lohenongintaan ja perhokalastukseen alkoi Saariston työskennellessä Hyrynsalmen apteekissa 1927. Sysäyksen lohiperhojen sitomiseen antoi tapaaminen Kajaani-yhtiön ylimetsänhoitajan Oskari Röngän kanssa 1930. Tukeutuen Röngän oppeihin ja William Walleniuksen vuonna 1923 julkaisemaan Urheilukalastajan käsikirjaan sekä muuhun lohiperhokirjallisuuteen Saaristo kouluttautui taitavaksi perhojen sitojaksi, joka teki myös omia muunnoksia ja perhomalleja. Hän oli monen suomalaisen perhokalastajan oppi-isä ja innoittaja.
Saariston suunnittelemia runkorakenteita on esitelty klassisia lohiperhoja esittelevässä kirjassa Farlows Salmon Flies.
Yoshi’s New Island

| Yoshi’s New Island |
| --- | --- |

Kehittäjä:  Arzest
Julkaisija:  Nintendo
Jakelija:  Nintendo eShop
Ohjaaja:  Masahide Kobayashi
Tuottaja:  Takashi Tezuka
Taiteilija:  Masamichi Harada
Säveltäjä:  Masayoshi Ishi
Pelisarja:  Yoshi ja Yoshi's Island
Julkaistu:  EU 14. maaliskuuta 2014NA 14. maaliskuuta 2014AUS 15. maaliskuuta 2014JP 24. heinäkuuta 2014
Lajityyppi:  tasohyppely
Pelimuoto:  yksinpeli, moninpeli
Ikäluokitus:  ESRB: E  Virheellinen ESRB-arvo PEGI: 3
Alusta:  Nintendo 3DS
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK     : 
Yoshi’s New Island (ヨッシー New アイランド Yosshī Nyū Airando) on Arzestin kehittämä ja Nintendon julkaisema tasohyppelypeli. Peli on julkaistu Nintendo 3DS:lle Euroopassa ja Pohjois-Amerikassa 14. maaliskuuta 2014. Peli on jatkoa vuonna 1995 julkaistulle Super Mario World 2: Yoshi’s Islandille sekä vuonna 2006 julkaistulle Yoshi’s Island DS:lle.
Pelissä pelaaja keskittyy ohjaamaan Yoshi-nimisiä hahmoja, jotka kuljettavat Baby Marion lukuisten tasojen läpi. Kuten muut samankaltaiset Yoshi-pelit, peli sisältää käsin piirrettyä suunnittelua, jossa tasot ja taustat on tyylitelty öljymaalauksilla, vesiväreillä ja värikynäpiirroksilla.
Kehittäminen

Yoshi’s New Islandin kehitti Arzest, joka koostuu edeltäjän, Yoshi’s Island DS:n kehittäjäjoukon avainhenkilöistä. Masahide Kobayashi ohjasi pelin ja Takashi Tezuka toimi säveltäjänä.
Peli esiteltiin ensimmäisen kerran Nintendo Directin näyttelyssä huhtikuussa 2013. Sen virallinen nimi tuli julki E3 2013 -messuilla, jossa myös sen traileri näytettiin.
Yoshi’s New Island julkaistiin sekä Pohjois-Amerikassa että Euroopassa 14. maaliskuuta ja Australiassa 15. maaliskuuta 2014. Japanissa se julkaistiin 24. heinäkuuta 2014.
Vastaanotto

Peli sai pääosin ristiriitaisia vastaanottoja. Metacriticin kokoamien 71 arvostelun keskiarvoksi muodostui 64/100 ja GameRankingsillä puolestaan 49 arvostelun keskiarvoksi 65.80%. Peli sai sekä kehuja että kritiikkiä sen samanlaisuuksista alkuperäisen SNES-pelin kanssa. Kaikista positiivisimmat vastaanotot tulivat Joystiqiltä, joka antoi 4/5 tähteä sekä IGN:ltä, joka antoi 7.9/10 pistettä. Patrick Klepeck Giantbombista antoi pelille 3/5 tähteä sanoen että ”sisimmältään Yoshi’s New Island ei ole huono peli. Tämä on hyväksyttävä, middle-of-the-road tasohyppely ja sellainen, jonka parissa ajanvietto oli ihan kivaa. Mutta se ei ole erityisen mieleenpainuva, kunnes on valmis sanomaan hyvästit ja olet tehnyt ohikiitävän, ärsyttävän kurkistuksen tämän kaltaiseen peliin.”
Käännös suomeksi